ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-E.03.01-9723/7-2018

 19.01.2018.

 *(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1150/2017 (1748/2017), за набавку добара - “Цевоводи високог притиска, испитивања, делимична набавка и замена – ТЕ Колубара", на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 5.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Тачком 3.1 конкурсне документације дефинисали сте врсту и количину захтеваних добара и дефинисали дужинске димензије колена и правих цеви.

Да ли се предметна колена и праве цеви испоручују на тачне дужинске мере или их је могуће испоручити  у произвољним дужинама које у укупној дужини одговарају захтеваним? Уколико захтевате испоруку према тачним наведеним дужинама, молимо Вас за потврду да дужинске толеранције буду уобичајене за ову врсту добара према следећем:

-                   Дужине правих цеви : 6000 (-0/+50)mm

-                   Дужине правих делова колена према вашим цртежима са толеранцијом (-3/+3)mm.

**ОДГОВОР 1:**

Прихватамо дужине правих цеви: 6000 (-0/+50mm).

Прихватамо дужине правих делова колена према цртежима са толеранцијом -3/+3mm.

**ПИТАЊЕ 2**:

Наручилац на страни 5 од 65 конкурсне документације прописује у оквиру тачке 3.1. Врста и количина добара, за све четири позиције материјал: 15128.5 ČSN 415128, где захтева да материјал буде израђен према чешком техничком стандарду. Захтев да материјал буде израђен према чешком техничком стандарду није праћено речима „или одговарајуће“.

Сходно члану 71. Закона о јавним набавкама позивање на српске, европске, међународне или друге стандарде мора бити праћено речима „или одговарајуће“.

На бази изнетих законских прописа, неопходно је у спорном делу изменити конкурсну документацију како би иста била сачињена у складу са одредбама Закона о јавним набавкама

**ОДГОВОР 2:**

Остајемо при захтеву материјала из конкурсне документације 15128.5 ČSN 415128 . Наведени материјал се израђује према наведеном стандарду или одговарајућем.

**ПИТАЊЕ 3:**

Тачком 1 конкурсне документације дефинисали сте врсту и количину захтеваних добара и дефинисали да захтевана добра треба да буду произведена од базних цеви у квалитету 15128.5 према ČSN 415128, док сте тачком 2 конкурсне документације навели да цеви морају бити испоручене према EN 10216-2.

Произвођач цеви и колена нам је назначио да базне полазне цеви од којих ће се произвести захтевана добра, није могуће испоручити према EN 10216-2, јер захтевани квалитет материјала 15128.5 није препознат кроз EN 10216-2.

Сходно наведеном,  захтевана добра треба да буду испоручена у складу са ČSN 415128 (норма која дефинише добра произведена у квалитету 15128) и  ČSN 425716 (норма за израду цеви).

**ОДГОВОР 3:**

Обзиром да су норме стандарда ČSN 425716 садржане у стандарду EN 10216-2 прихвата ју се и норме стандарда ČSN 425716 .

Норме које дефинишу добра произведена у квалитету 15128 дата су у одговору на питање број 2.

**ПИТАЊЕ 4:**

Да ли се све позиције захтеваних добара испоручују са припремљеним слободним крајевима за заваривање?

**ОДГОВОР 4:**

Позиције захтеваних добара испоручују се са равним крајевима без припреме за заваривање.

 **ПИТАЊЕ 5:**

На страни 9/63 конкурсне документације, под делом који се односи на испитивање материјала базних цеви према СРПС ЕН 10216-2 , наведено је следеће:

**„ - испитивање површине према EN 10246-12 класа М2“**

Дати захтев се односи на испитивање површина магнетним флуксом базних-примарних правих цеви од којих се производе захтеване праве цеви и колена. Стандард **EN 10246-12** дефинише испитивања без разарања челичних цеви. Магнетним флуксом се испитују бешавне цеви и варени спојеви  феромагнетних челичних цеви у циљу откривања евентуалних површинских недостатака и прскотина, међутим наведени стандард више није важећи. Тренутно важећи стандард је EN ISO 10893-5: 2011

Дефинисани захтев је по мишљењу произвођача цеви и колена непримерен захтеваним добрима, јер се захтевано испитивање не врши на релативно ниским легираним челицима (Cr-Мо-V) као што је челик у квалитету 15128 са садржајем Cr од максимално 0,75%. Разлог је што ове врсте челика нису склоне пуцању. Само високолегирани челици са већим садржајем Cr и Мо су склони површинским недостацима.

Такође, у стандарду EN 10216-2 у табели 13 су дефинисани обавезна и "стандардна" опциона испитивања. Испитивање магнетним флуксом није обухваћено овом табелом.

Челик квалитета 15128 је установљен пре 60 година и коришћен је у свим чешким електранама широм света. У складу са нашим наводима из питања бр. 2 челик 15128 се производи по  ČSN 41 5128 и испитивање спољашњих површина сирових цеви се никад не примењује сходно својствима овог квалитета.

Такође, у случају захтева за испитивањем спољних површина цеви, цеви се морају додатно брусити што значајно неоправдано повећавају цену коштања самих добара, те цена тих додатних радова мора бити укључена у укупну понуђену цену.

Са друге стране, неуобичајено је да Крајњи корисник није поставио захтев за испитивање магнетним флуксом савијених површина након савијања, што јесте уобичајени захтев.

Сходно наведеном , предлажемо Наручиоцу да првобитни захтев замени захтевом за испитивање кривина колена после савијања цеви.

**ОДГОВОР 5:**

У току производње цеви врше се континуална фабричка испитивања без разарања материјала и то магнетним флуксом и вртложним струјама у циљу откривања површинских прслина.

Уважавамо искуство од 60 година производње цеви али захтевамо да цеви буду испоручене без прслина што се доказује атестима произвођача.

Након савијања колена мора се извршити испитивање споњне површине магнетним флуксом.

Тачком 3.2 конкурсне документације Квалитет и техничке карактеристике предвиђено је да понуђач достави предлог плана контроле који ће се усагласити пре потписивања Уговора.

**ПИТАЊЕ 6**

У тачки 3.2 „Квалитет и техничке карактеристике“ конкурсне документације под тачком 3.2.2, наведено је следеће:

„Атестно-техничка документацијa произведених делова и опреме (сходно захтевима из тачке 2. ове Техничке спецификације), урађена у складу са Усаглашеним планом контроле квалитета и Правилником о техничким захтевима за пројектовање, израду и оцењивање усаглашености опреме под притиском објављеном у „Службеном гласнику РС“, број 87/11 (ПРИЛОГ III, модул G, тачка 3), оверена од стране Именованог тела за оцењивање усаглашености, са сертификатима Именованог тела о усаглашености и Декларацијама произвођача о усаглашености произведених делова и опреме.“

 На основу наведеног захтева, скрећемо пажњу Наручиоцу на следеће:

Наведени модул G за оцену усаглашености се не може применити на захтевани обим испоруке дефинисан врстом и обимом тражених добара.

Са правног и техничког становишта, захтевана колена и равне цеви су само компоненте које се могу користити унутар опреме под притиском. Међутим колена и цеви нису опрема под притиском, а постаће део опреме под притиском након монтаже у електрани. Подсећамо да је предмет испоруке ове јавне набавке само испорука дефинисаних добара без пројектовања и уградње истих.

Позиција Добављача предметне робе је према следећем: добављач је у  обавези да испоручи захтевана добра-компоненте произведене према тачки 4.3 Анекса бр. 1 PED 2014/68 / EU, и оне се као такве могу уградити у опрему под притиском накнадно.

Из горе наведеног појашњења је јасно да без ангажовања пројектантске и монтажерске куће, није могуће испунити ваш наведени захтев, јер предмет ове јавне набавке је само израда и испорука добара према прецизно дефинисаним техничким условима испоруке.

Услов "Модул Г за процену усклађености" не може се испунити , јер монтажа није укључена у обим испоруке па молимо Наручиоца да дефинисани услов уклони из тендерске документације.

**ОДГОВОР 6:**

Остаје према захтеву да: добављач је у  обавези да испоручи захтевана добра-компоненте произведене према тачки 4.3 Анекса бр. 1 PED 2014/68 / EU, и оне се као такве могу уградити у опрему под притиском накнадно.

 **ПИТАЊЕ 7:**

Наручилац на страни 9 од 65 конкурсне документације под тачком 2. Технички захтеви за испоруку прописује:

 „Обавеза Изабраног понуђача је да Наручиоцу, по обављеној набавци цеви, преда „нулте узорке“ цеви, за сваку шаржу и димензију, пре отпочињања фабрикације делова под притиском. У случају да резултати испитивања нултих узорака нису задовољавајући, Наручилац задржава право да не дозволи почетак фабрикације позиција предвиђених за набавку. У том случају, обавеза  Изабраног понуђача је обнављање набавке цеви, без икаквих додатних трошкова за Наручиоца. Дужине „нултих узорака“, биће дефинисане Усаглашеним Планом Контроле Квалитета.

Потребно је додатно појашњење наручиоца о начину испитивања нултих узорака, као и рок у којем је наручилац дужан да изврши испитивање нултих узорака и обавести изабраног понуђача о резултатима истих. Да ли ће те информације бити саставни део Усаглашеног Плана Контроле Квалитета?

**ОДГОВОР 7:**

Нулти узорци ће се испитивати методама без и са разарањем материјала. Испитивања материјала узорака и обавештавање изабраног понуђача о резултатима извршиће се у року од осам дана након доставе нултих узорака наручиоцу. Наведене активности биће саставни део усаглашеног плана контроле квалитета.

 **ПИТАЊЕ 8:**

Наручилац на страни 12 од 65 конкурсне документације прописује следеће:

„Гарантни рок за предмет набавке је минимум 18 (осамнаест) месеци од дана када је извршен квалитативни пријем  добара.“

Неопходно је да наручилац прецизира који ће се дан сматрати даном квалитативног пријема добара, да ли ће то бити 8. дан од дана квантитативног пријема испоруке добара, с обзиром да је наручилац дужан да утврди квалитет испорученог добра најкасније у року од 8 дана од дана квантитативног пријема добара.

Сходно наведеном, потребно је извршити измене у овом делу и у Моделу уговора у оквиру члана 7. и члана 8.

**ОДГОВОР 8:**

Дан квалитативног пријема подразумева се осми дан након квантитативног пријема робе.

**ПИТАЊЕ 9:**

Наручилац је на страни 22 од 65 конкурсне документације прописао следеће:

„Понуђена цена укључује све трошкове реализације предмета набавке до места испоруке, као и све зависне трошкове као што су: трошкови транспорта, осигурања, царине, **трошкови пријемног испитивања**, **трошкови стручног тима Наручиоца за пријем**, трошкови прибављања средстава финансијског обезбеђења и др.“

Непримерен је захтев наручиоца да понуђачи у понуђену цену укључе **трошкове стручног тима Наручиоца за пријем**.

Потребно је утврдити висину трошкова пријемног испитивања  како би понуђачи могли исте да укључе у понуђену цену.

**ОДГОВОР 9:**

Одустајемо од захтева да понуђач укључује трошкове стручног тима наручиоца за пријем и трошкове пријемног испитивања.

**ПИТАЊЕ 10:**

У конкурсној документацији су уочене следеће техничке грешке, те молимо Наручиоца да наведене грешке адекватно исправи:

 **10.1.**

На страни 57 од 65 конкурсне документације у оквиру Модела уговора наручилац прописује:

„

·             да Понуда Понуђача , која је заведена код Наручиоца под бројем \_\_\_\_\_\_\_\_ од \_\_\_\_\_\_\_\_**2016.године,** у потпуности одговара захтеву Наручиоца из Позива за подношење понуда и Конкурсне документације

·             да је Наручилац својом Одлуком о додели уговора бр. \_\_\_\_\_\_\_\_\_\_\_\_ од \_\_.\_\_.**2017. године** изабрао понуду Понуђача.  „

Указујемо наручиоцу на уочене техничке грешке које се односе на наведене године. Наиме, Понуда понуђача не може бити заведена код наручиоца под бројем \_\_ од \_\_ 2016. године, нити Одлука о додели уговора може бити од 2017. године, с обзиром да је рок за подношење понуда и отварање понуда 12.01.2018. године.

Потребно је извршити измене у наведеном делу Модела уговора.

 **10.2.**

На страни 53 од 65 конкурсне документације у обрасцу гаранције за отклањање грешака у гарантном року – ПРИЛОГ 4. наручилац је прописао:

„Према нашем сазнању Ви сте закључили Уговор бр. ....од......(у даљем тексту: Уговор) са......../назив и адреса компаније/ (у даљем тексту: Испоручилац) за ........ /опис посла / и сагласно условима Уговора **гаранција за добро извршење посла** треба да буде достављена од стране Испоручиоца на износ од ............./износ у цифрама/    /који чини ..............% /.....процената/ од вредности Уговора.“

У наведеном прилогу потребно је исправити назив гаранције, наведена је „гаранција за добро извршење посла“ , а треба „гаранција за отклањање грешака у гарантном року“.

 **10.3.**

На страни 54 од 65 конкурсне документације у ПРИЛОГУ бр. 5 – Записник о извршеној испоруци добара, наручилац је прописао

 „Место извршене **услуге**/ Место трошка 1:  \_\_\_\_\_\_\_\_\_\_\_»

 Како је предмет јавне набавке – набавка добара потребно је исправити техничку грешку и „Место извршене услуге“ исправити тако да гласи „Место извршене испоруке добара“.

**10.4.**

Као објашњење претходно наведеног „Место извршене услуге/Места трошка1“ наручилац је на страни 55 од 65 конкурсне документације навео

 „1)  у случају да се добра/услуга/радови односи на већи број МТ, уз Записник приложити посебну спецификацију по МТ“

Сходно наведеном објашњењу поставља се питање наручиоцу да ли постоји већи број места испоруке, с обзиром да је у објашњењу прописао могућност већег броја МТ (места трошкова/испоруке). Уколико постоји већи број места испоруке потребно је исте прописати у конкурсној документацији јер различита места испоруке утичу на трошкове које понуђачи укључују у понуђену цену.

Даље се поставља питање која је то посебна спецификација по МТ коју изабрани понуђачи треба да приложе у случају да се добра односе на већи број МТ?

 **10.5.**

На страни 55 од 65 конкурсне документације у ПРИЛОГУ бр. 5 – Записник о извршеној испоруци добара, наручилац је у оквиру \*појашњења прописао:

 „-Све означено плавом бојом усклађује се са предметом набавке“

Увидом у наведени прилог бр. 5 конкурсне документације не може се уочити ништа означено плавом бојом.

**ОДГОВОРИ 10:**

**10.1** Измењен је модел уговора, измене конкурсне документације бр. 3.

10.2 Измениће се прилог број 4. конкурсне документације.

10.3 и 10.5 Измениће се прилог број 5. конкурсне документације.

10.4 Место испоруке је: Огранак ТЕНТ, локација ТЕ Колубара Велики Црљени, улица 3. октобра број 146, 11563 Велики Црљени, што је наведено у:

- тачки 3.2 на страни 10/63 конкурсне документације

- обрасцу понуде на страни 37/63 конкурсне документације

- члану 5. модела уговора на страни 56/63 конкурсне документације.

**ПИТАЊЕ 11:**

На страни 17/63 у тачки 6.1 је наведено:

"Уколико је неки прилог (доказ или документ) на страном језику, он мора бити преведен на српски језик и оверен од стране овлашћеног преводиоца, по захтеву Наручиоца, у фази стручне оцене понуда."

Да ли то значи да се документација која се односи на тачку 3.1 Техничке спецификације и захтеве из те тачке, може бити достављена у понуди на енглеском или немачком језику?

**ОДГОВОР 11:**

Део понуде који се тиче техничких карактеристика може бити достављен на енглеском језику/или неком другом страном језику. Уколико се приликом стручне оцене понуда утврди да је документа на енглеском/или неком другом страном језику потребно превести на српски језик, Наручилац ће позвати понуђача да у одређеном року изврши превод тог дела понуде.

**ПИТАЊЕ 12:**

Да ли понуђач треба да наведе у понуди Именовано тело које ће извршити контролу у тачки 3.2.2 и да достави сертификате истог?

**ОДГОВОР 12:**

Уз понуду није потребно навести назив именованог тела које ће бити ангажовано.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.